কনখল
কনখল ভারতের উত্তরাখণ্ড রাজ্যের হরিদ্বার জেলায় হরিদ্বার মহানগরে অবস্থিত এক উপশহর। যা হরিদ্বার হতে তিন কিলোমিটার দূরে অবস্থিত অতি প্রাচীন দর্শনীয় স্থান। বায়ু পুরাণে এবং মহাভারতে স্থানটি উল্লেখ আছে “কনখলা” নামে। কনখল হরিদ্বারের পাঁচ তীর্থ ক্ষেত্রের অন্যতম এবং এর অন্য দর্শনীয় স্থান গুলি হল - হর কি পৌরি, কুশাবর্তঘাট, মনসাদেবী মন্দির  এবং নীলপর্বত বা চণ্ডী দেবী মন্দির। তবে এখানকার অতি পরিচিত দর্শনীয় স্থানগুলি হলো - দক্ষেশ্বর শিব মন্দির, সতীকুণ্ড, সতীঘাট, মা আনন্দময়ী আশ্রমসহ ঊনিশ শতকে বহু হিন্দু তীর্থযাত্রী দ্বারা প্রতিষ্ঠিত অত্যাশ্চর্য দেওয়ালে কারুকাজ সম্বলিত অসংখ্য আশ্রম এবং পুরাতন ভবন।